Document ID: 32000D0172

KOMISSION PÄÄTÖS,
tehty 16 päivänä helmikuuta 2000,
Ranskassa hyväksyttyjä kalanviljelytiloja koskevan luettelon vahvistamisesta annetun päätöksen 95/473/EY muuttamisesta
(tiedoksiannettu numerolla K(2000) 377)
(ETA:n kannalta merkityksellinen teksti)
(2000/172/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 6 artiklan,
sekä katsoo seuraavaa:
(1) Jäsenvaltiot voivat saada tietyistä kalataudeista vapaan hyväksytyn kalanviljelytilan aseman sellaisilla vyöhykkeillä sijaitseville tiloille, joita ei ole hyväksytty vertamuodostavan kudoksen kuolion ja verenvuotoseptikemian osalta.
(2) Ranskassa hyväksyttyjä kalanviljelytiloja koskeva luettelo vahvistettiin komission päätöksessä 95/473/EY(3), sellaisena kuin se on viimeksi muutettuna päätöksellä 1999/556/EY(4).
(3) Ranska on toimittanut komissiolle todisteita saadakseen hyväksytyn kalanviljelytilan aseman sellaisilla vyöhykkeillä sijaitseville muille tiloille, joita ei ole hyväksytty vertamuodostavan kudoksen kuolion ja verenvuotoseptikemian osalta, ja esittänyt kansallisia säädöksiä, joilla varmistetaan jatkuvaa hyväksyntää koskevien sääntöjen nouidattaminen.
(4) Komissio ja jäsenvaltiot ovat tutkineet Ranskan kyseessä olevista tiloista toimittamia todisteita.
(5) Tutkimuksessa kävi ilmi, että kyseiset tilat täyttävät direktiivin 91/67/ETY 6 artiklassa säädetyt edellytykset.
(6) Tämän vuoksi kyseisille tiloille olisi myönnettävä hyväksymättömällä vyöhykkeellä sijaitsevan hyväksytyn tilan aseman.
(7) Kyseiset tilat olisi lisättävä hyväksyttyjen tilojen luetteloon.
(8) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 95/473/ETY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 16 päivänä helmikuuta 2000.

Labels: 12
0
18
6